Párizsi merényletek: Brüsszel központjában fogtak el egy testvérpárt
Az akció idejére a lakóknak el kellett hagyniuk az épületet.
Belgiumban a hatóságok őrizetbe vettek és kihallgattak egy testvérpárt a november 13-i párizsi merényletekkel kapcsolatban. A két személyt Brüsszel központjában fogták el. Egy társasház hatodik emeletén végeztek házkutatást, erre az időre a lakóknak el kellett hagyniuk az épületet.

A hatóságok hétfőn készülnek részletes közleményt kiadni az elfogásról és kihallgatásról.

Továbbra is keresik ugyanakkor Salah Abdeslamot. A belgiumi születésű férfiről azt sem lehet tudni, hogy még Európában van-e. Ő is részt vett a merényletekben, egyik testvére, Ibrahim pedig öngyilkos merénylőként robbantotta fel magát a Bataclan koncertteremben. (MTI)
belgium